บุรีรัมย์ปล่อยแถวเฝ้าระวัง-ป้องกันเหตุร้าย สถานบันเทิงงดการรื่นเริง
เมื่อเวลา 20.30 น. วันที่ 17 ต.ค.59 ที่สภ.เมืองบุรีรัมย์ นายอนุสรณ์ แก้วกังวาล ผวจ.บุรีรัมย์ พร้อมด้วยนายประภาส รักษาทรัพย์ รองผวจ.บุรีรัมย์ พล.ต.เดชอุดม นิชรัตน์ ผบ.มทบ.26 และพล.ต.ต.ฉัตรวรรษ แสงเพชร ผบก.ภ.จว.บุรีรัมย์ ร่วมปล่อยแถวข้าราชการ ทหาร ตำรวจ ฝ่ายปกครอง และอาสาสมัครตำรวจชุมชน กว่า 300 นาย เพื่อระดมกำลังป้องกันและกวาดล้างอาชญากรรม ในทุกรูปแบบของพื้นที่ จ.บุรีรัมย์ เพื่อรักษาความปลอดภัยในชีวิตทรัพย์สิน และสร้างความอุ่นใจให้กับประชาชนชาวจ.บุรีรัมย์ และนักท่องเที่ยวที่จะเดินทางเข้ามาในพื้นที่ จ.บุรีรัมย์ โดยได้มีการตั้งจุดตรวจ จุดสกัดตามถนนสายต่างๆ การตรวจรักษาความสงบเรียบร้อย เพื่อป้องกันเหตุตามสถานที่ราชการ สถานที่สำคัญ และแหล่งชุมชน ทั้งสถานี บขส.บุรีรัมย์ ,สถานีรถไฟบุรีรัมย์ สถานที่ราชการ สถานประกอบการ ร้านอาหารและสถานสถานบันเทิงต่างๆ,พร้อมทั้งขอความร่วมมือกับร้านอาหาร และสถานบันเทิงให้ปฎิบัติตามคำสั่งของคณะรักษาความสงบแห่งชาติ(คสช.) อย่างเคร่งครัด ด้วยในการขอความร่วมมือสถานประกอบการทุกแห่ง โดยเฉพาะสถานบันเทิงได้พิจารณางดการจัดกิจกรรมรื่นเริงโดยเฉพาะกิจกรรมที่แสดงในที่สาธารณะ หากเป็นการจัดในสถานที่ปิดขอให้ใช้ดุลยพินิจดำเนินการอย่างถี่ถ้วนเหมาะสม ซึ่งจากการตรวจสอบเบื้องต้นพบว่าสถานประกอบการทั้งร้านอาหาร และสถานบันเทิง ได้ให้ความร่วมมือเป็นอย่างดี,ผวจ.บุรีรัมย์ กล่าวว่า การปล่อยแถวระดมกวาดล้างอาชญากรรมดังกล่าว เพื่อเป็นการดูแลพี่น้องประชาชนที่ได้รับความกระทบกระเทือนจิตใจในช่วงเวลานี้ ซึ่งในห้วงนี้บ้านเมืองอยู่ในภาวะที่โศกเศร้าอย่างมาก เนื่องจากพระบาทสมเด็จพระปรมินทรมหาภูมิพลอดุลยเดช เสด็จสวรรคต ซึ่ง จ.บุรีรัมย์ โดยชุดพิทักษ์บุรีรัมย์ ที่ได้มีการบูรณาการทำงานร่วมกันทั้งฝ่ายตำรวจ ทหาร ปกครองพลเรือน อาสาสมัครและองค์กรมูลนิธิต่างๆ ได้มีการสนธิกำลังร่วมกันออกตรวจตราเพื่อเฝ้าระวังป้องกันเหตุ และรักษาความปลอดภัยในชีวิตทรัพย์สินของประชาชนและนักท่องเที่ยว ตามสถานที่ราชการ แหล่งชุมนุมชน และสถานที่สำคัญต่างๆ เพื่อให้มีความสงบสุขเรียบร้อย โดยเฉพาะในช่วงเปิดฤดูกาลท่องเที่ยวนี้,ประกอบกับยังคงมีสถานการณ์ความไม่สงบในบางพื้นที่รวมทั้งได้มีการจัดกำลังเจ้าหน้าที่ทั้งในและนอกเครื่องแบบ ออกสืบสวนหาข่าวความเคลื่อนไหวของบุคคลและกลุ่มบุคคลที่จะก่อเหตุสร้างความเดือดร้อน และสร้างเหตุการณ์ความไม่สงบต่อชาติบ้านเมืองเพื่อไม่ให้เกิดผลกระทบต่อประชาชนและนักท่องเที่ยว.
บุรีรัมย์ บูรณาการกำลังตำรวจ ทหาร ฝ่ายปกครอง และอาสาสมัคร ตรวจตราสถานที่ราชการ สถานประกอบการ ร้านอาหาร สถานบันเทิง และแหล่งชุมชน เฝ้าระวัง ป้องกันเหตุอาชญากรรมในพื้นที่ ขอความร่วมมือสถานบันเทิง งดกิจกรรมรื่นเริง
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ,อนุสรณ์ แก้วกังวาล,ผวจ.บุรีรัมย์,ตรวจสถานบันเทิง